ન્યૂયોર્ક: ગોલ્ડમેન સાશનું કહેવું છે કે હજુ એક વર્ષ સુધી ક્રૂડ ઓઇલ માર્કેટની સ્થિતિ સુધરશે નહીં. ઓપેકે ઓઇલ ઉત્પાદન સંબંધિત પોતાની તાજેતરની જાહેરાત કર્યા બાદ ગોલ્ડમેનના ડેમિયન કાર્વેલ અને ક્લાયન્ટને પોતાની નોંધમાં લખ્યું છે કે ઓઇલ માર્કેટનો સપ્લાય અને ડિમાન્ડ બેલેન્સ ૨૦૧૬ના ચોથા ક્વાર્ટર સુધી સુધરશે નહીં. ગોલ્ડમેન સાશનું માનવું છે કે ઓઇલના ભાવમાં હજુ પણ ૫૦ ટકાનો વધારે ઘટાડો થશે. તેલ ઉત્પાદક દેશોના સંઘ ઓપેકે જાહેરાત કરી છે કે તે પોતાના વર્તમાન ઉત્પાદન દરને ૩૦૩.૧૫ કરોડ બીપીડી પર યથાવત્ રાખવા ધ્યાન આપશે. ગોલ્ડમેનનું માનવું છે કે ઓપેકનું ઉત્પાદન ૩.૧૮ કરોડ બેરલ પ્રતિદિવસ રહેશે. ગોલ્ડમેનનું અનુમાન છે કે આગામી થોડા મહિના સુધી ઓઇલની કિંમત ૪૦ ડોલર એટલે કે પ્રતિબેરલ રૂ. ૨૭૦૦ની આસપાસ રહેશે અને ઉત્પાદન વધવાના કારણે ઓઇલની કિંમતમાં હજુ પણ ૫૦ ટકાનો ઘટાડો થઇ શકે છે.